Supera Kortumo de Nepalo

La Supera Kortumo de Nepalo (nepale नेपालको सर्वोच्च अदालत, Nēpālakō sarvōcca adālata) estas la plej alta kaj suverena kortumo de la juĝistaro de tiu lando. Ĝi havas finan apelacian jurisdikcion super la apelaciaj kortumoj kaj distriktaj kortumoj. La kortumo konsistas el dudek juĝistoj kaj ĉefjuĝisto (prezidanto). La ĉefjuĝisto estas nomumita de la prezidanto (la Reĝo ĝis 2007) laŭ rekomendo de la Konstitucia Konsilio. Aliaj juĝistoj estas nomumitaj de la ĉefjuĝisto laŭ rekomendo de la Juĝa Konsilio. Sekretarioj kaj alia dungitaro de la Supera Kortumo estas nomumitaj de la Registaro de Nepalo laŭ rekomendo de la Komisiono pri Juraj Servoj. Referencoj Eksteraj ligiloj Oficiala retejo de La Supera kortumo de Nepalo Arkivigite je 2015-05-16 per la retarkivo Wayback Machine